ᱨᱟᱢᱵᱟᱱ ᱦᱚᱱᱚᱛ

ᱨᱟᱢᱵᱟᱱ ᱦᱚᱱᱚᱛ ᱥᱤᱧᱚᱛᱤᱭᱟᱹ ᱛᱟᱞᱢᱟ ᱥᱟᱥᱚᱱᱮᱫ ᱮᱞᱟᱠᱟ ᱡᱟᱹᱢᱢᱩ ᱟᱨ ᱠᱟᱹᱥᱢᱤᱨ ᱨᱮᱱᱟᱜ ᱢᱤᱫ ᱦᱚᱱᱚᱛ ᱠᱟᱱᱟ᱾ ᱱᱚᱣᱟ ᱫᱚ ᱢᱟᱬᱮ ᱰᱳᱰᱟ ᱦᱚᱱᱚᱛ ᱨᱮᱱ ᱦᱚᱲᱟᱜ ᱫᱩᱠᱷ, ᱠᱚᱥᱴᱚ ᱟᱨ ᱥᱩᱵᱤᱫᱷᱟ ᱧᱮᱞ ᱛᱮ ᱵᱮᱱᱟᱣ ᱦᱩᱭ ᱞᱮᱱᱟ᱾ ᱨᱟᱢᱵᱟᱱ ᱦᱚᱱᱚᱛ ᱦᱮᱢᱟᱞ ᱵᱩᱨᱩ ᱨᱮᱱᱟᱜ ᱯᱤᱨ ᱯᱟᱧᱡᱟᱞ ᱵᱩᱨᱩᱢᱟᱞᱟ ᱞᱟᱛᱟᱨ ᱨᱮ ᱢᱮᱱᱟᱜ ᱟᱠᱟᱫᱟ᱾ ᱑ ᱮᱯᱨᱤᱞ ᱒᱐᱐᱗ ᱠᱷᱚᱱ ᱱᱚᱣᱟ ᱯᱷᱩᱱᱩᱨᱜᱟᱹᱞ ᱦᱚᱱᱚᱛ ᱞᱮᱠᱟᱛᱮ ᱠᱟᱹᱢᱤ ᱮᱛᱚᱦᱚᱵ ᱟᱠᱟᱱᱟ᱾-  About Ramban ᱨᱟᱢᱵᱟᱱ ᱥᱚᱦᱚᱨ  ᱦᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱠᱟᱱᱟ᱾ ᱱᱚᱣᱟ ᱥᱚᱦᱚᱨ ᱡᱟᱹᱢᱢᱩ ᱟᱨ ᱥᱨᱤᱱᱚᱜᱚᱨ ᱛᱟᱞᱟ ᱪᱮᱱᱟᱵ ᱜᱟᱰᱟ ᱟᱨᱮ ᱡᱟᱹᱛᱤᱭᱟᱹᱨᱤ ᱥᱚᱨᱚᱠ-᱔᱔ (ᱡᱟᱹᱛᱤᱭᱟᱹᱨᱤ ᱦᱟᱭᱳᱭᱮ ᱑ᱮ) ᱪᱮᱛᱟᱱ ᱡᱟᱹᱢᱢᱩ ᱟᱨ ᱥᱨᱤᱱᱚᱜᱚᱨ ᱠᱷᱚᱱ ᱑᱕᱐ ᱠᱤᱞᱳᱢᱤᱴᱟᱨ ᱥᱟᱹᱜᱤᱱ ᱨᱮ ᱢᱮᱱᱟᱜᱼᱟ᱾Statement showing the number of blocks in respect of 22 Districts of Jammu and Kashmir State including newly Created Districts  dated 2008-03-13, accessed 2008-08-30


ᱥᱟᱥᱚᱱᱤᱭᱟᱹ ᱴᱚᱴᱷᱟ
ᱨᱟᱢᱵᱟᱱ ᱦᱚᱱᱚᱛ ᱤᱨᱟᱹᱞ ᱜᱚᱴᱟᱝ ᱛᱚᱦᱚᱥᱤᱞ ᱨᱮ ᱦᱟᱹᱴᱤᱝ ᱢᱮᱱᱟᱜᱼᱟ᱾ ᱱᱚᱣᱟ ᱠᱚ ᱫᱚ ᱦᱩᱭᱩᱜ ᱠᱟᱱᱟ ᱺ ᱵᱟᱱᱤᱦᱟᱞ, ᱨᱟᱢᱵᱟᱱ, ᱠᱷᱟᱨᱤ, ᱨᱟᱡᱜᱟᱨᱦ, ᱵᱟᱛᱳᱛᱮ, ᱜᱳᱞ, ᱯᱳᱜᱟᱞ ᱯᱟᱨᱤᱥᱛᱟ (ᱩᱠᱷᱨᱟᱞ) ᱟᱨ ᱨᱟᱢᱥᱳ᱾ 

ᱥᱟᱱᱟᱢ ᱦᱚᱱᱚᱛ ᱨᱮᱜᱮ ᱢᱤᱫ ᱛᱚᱦᱚᱥᱤᱞᱟᱨ ᱢᱮᱱᱜᱟ ᱠᱚᱣᱟ, ᱡᱟᱦᱟᱭ ᱫᱚ ᱛᱚᱦᱚᱥᱤᱞ ᱨᱮᱱ ᱥᱟᱥᱚᱱᱤᱭᱟᱹ ᱠᱟᱱᱟᱭ᱾

ᱚᱛᱱᱚᱜ
ᱨᱟᱢᱵᱟᱱ ᱦᱚᱱᱚᱛ ᱫᱚᱨᱭᱟ ᱟᱴᱮᱫ ᱠᱷᱚᱱ ᱑,᱑᱕᱖ ᱢᱤᱴᱟᱨ ᱪᱮᱛᱟᱱ ᱨᱮ ᱢᱮᱱᱟᱜᱼᱟ᱾ ᱦᱚᱱᱚᱛ ᱨᱮᱱᱟᱜ ᱠᱚᱧᱮ ᱥᱮᱫ ᱯᱟᱴᱱᱤᱴᱚᱯ, ᱥᱟᱢᱟᱝ ᱥᱮᱫ ᱚᱥᱟᱨ, ᱯᱟᱪᱮ ᱟᱨ ᱮᱛᱚᱢ ᱥᱮᱫ ᱵᱟᱱᱤᱦᱟᱞ ᱢᱮᱱᱟᱜᱼᱟ᱾ ᱦᱚᱱᱚᱛ ᱨᱮᱱᱟᱜ ᱚᱛᱦᱟᱥᱟ ᱟᱹᱰᱤ ᱠᱮᱴᱮᱡᱽ ᱟᱨ ᱵᱩᱨᱩ ᱜᱮᱭᱟ᱾ ᱨᱟᱢᱵᱟᱱ ᱦᱚᱱᱚᱛ ᱨᱤᱭᱟᱥᱤ, ᱩᱫᱷᱚᱢᱯᱩᱨ, ᱫᱳᱫᱟ, ᱚᱱᱚᱱᱛᱚᱱᱟᱜ ᱟᱨ ᱠᱩᱞᱜᱟᱢ ᱥᱟᱶ ᱦᱟᱹᱴᱤᱝ ᱢᱮᱱᱟᱜᱼᱟ᱾- About Ramban

ᱦᱚᱭ ᱦᱤᱥᱤᱫ
ᱦᱚᱱᱚᱛ ᱨᱮᱱᱟᱜ ᱦᱚᱭ ᱦᱤᱥᱤᱫ ᱩᱥᱩᱞ ᱥᱟᱶ ᱥᱟᱶ ᱛᱮ ᱵᱚᱫᱚᱞ ᱪᱟᱞᱟᱜᱼᱟ᱾ ᱵᱩᱨᱩ ᱞᱟᱛᱟᱨ ᱪᱮᱱᱟᱵ ᱜᱟᱰᱟ ᱵᱮᱰᱟ ᱨᱮ ᱢᱮᱱᱟᱜ ᱨᱟᱢᱵᱟᱱ ᱥᱚᱦᱚᱨ ᱨᱮ ᱞᱚᱞᱚ ᱔᱒° ᱥᱮᱞᱥᱤᱟᱹᱥ ᱥᱟᱹᱵᱤᱫ ᱨᱟᱠᱟᱯᱚᱜᱼᱟ ᱟᱨ ᱥᱟᱱᱜᱟᱞᱫᱟᱱ, ᱜᱳᱞ, ᱫᱷᱟᱜᱟᱱᱴᱚᱯ,ᱟᱥᱛᱷᱟᱱᱢᱟᱨᱜ, ᱞᱟᱞᱟᱜᱩᱱᱫᱤ ᱟᱨ ᱵᱩᱫᱷᱟᱱ ᱞᱮᱠᱟᱱ ᱪᱮᱛᱟᱱ ᱡᱟᱭᱜᱟ ᱨᱮ ᱥᱩᱱᱚᱭ (᱐) ᱞᱟᱛᱟᱨ ᱨᱮ ᱯᱷᱮᱰᱚᱜᱼᱟ᱾ ᱦᱚᱱᱚᱛ ᱨᱮᱱᱟᱜ ᱦᱚᱭᱦᱤᱥᱤᱫ ᱠᱷᱟᱹᱛᱤᱨ ᱥᱮᱨᱢᱟ ᱨᱮᱱᱟᱜ ᱤᱨᱟᱹᱞ ᱪᱟᱸᱫᱚ ᱜᱮ ᱠᱟᱹᱢᱤ ᱧᱟᱢᱚᱜᱼᱟ᱾

ᱨᱟᱡᱽᱟᱹᱨᱤ
ᱨᱟᱢᱵᱟᱱ ᱦᱚᱱᱚᱛ ᱨᱮ ᱯᱮᱭᱟ ᱵᱤᱫᱷᱟᱱᱥᱚᱵᱷᱟ ᱛᱟᱞᱢᱟ ᱢᱮᱱᱟᱜᱼᱟ᱾ ᱱᱚᱣᱟ ᱫᱚ ᱦᱩᱭᱩᱜ ᱠᱟᱱᱟ ᱺ ᱨᱟᱢᱵᱟᱱ, ᱵᱟᱱᱤᱦᱟᱞ ᱟᱨ ᱜᱳᱞ᱾

ᱰᱮᱢᱚᱜᱽᱨᱟᱯᱷᱤ

᱒᱐᱑᱑ ᱥᱮᱨᱢᱟ ᱦᱚᱲᱞᱮᱠᱷᱟ ᱞᱮᱠᱟᱛᱮ ᱨᱟᱢᱵᱟᱱ ᱦᱚᱱᱚᱛ ᱨᱮ ᱞᱮᱠᱷᱟᱜᱩᱴ ᱒᱘᱓,᱗᱑᱓ ᱜᱟᱱ ᱦᱚᱲ ᱢᱮᱱᱟᱜ ᱠᱚᱣᱟ᱾  ᱡᱟᱦᱟ ᱫᱚ ᱟᱹᱰᱤᱜᱟᱱ ᱵᱨᱵᱟᱰᱚᱥ ᱫᱤᱥᱚᱢ ᱨᱮᱱ ᱦᱚᱲᱮᱞ ᱥᱚᱢᱟᱱᱟ᱾ ᱦᱚᱲᱮᱞ ᱞᱮᱠᱟᱛᱮ ᱱᱚᱣᱟ ᱦᱚᱱᱚᱛ ᱥᱤᱧᱚᱛ ᱨᱮᱱᱟᱜ ᱖᱔᱐ ᱜᱚᱴᱟᱝ ᱦᱚᱱᱚᱛ ᱨᱮ ᱕᱗᱓ ᱟᱱᱟᱜ ᱴᱷᱟᱶ ᱨᱮ ᱢᱮᱱᱟᱜ ᱟᱠᱟᱫᱟ᱾ ᱨᱟᱢᱵᱟᱱ ᱦᱚᱱᱚᱛ ᱨᱮ ᱢᱤᱫ ᱪᱟᱹᱣᱠᱟᱹ ᱠᱤᱢᱤ ᱨᱮ ᱒᱑᱓ ᱜᱟᱱ ᱠᱟᱛᱮᱡᱽ ᱦᱚᱲ ᱠᱚ ᱛᱟᱦᱮᱱ ᱠᱟᱱᱟ ᱟᱨ ᱒᱐᱐᱑ ᱠᱷᱚᱱ ᱒᱐᱑᱑ ᱥᱮᱨᱢᱟ ᱦᱚᱲᱞᱮᱠᱷᱟ ᱨᱮ ᱓᱑.᱘᱑% ᱦᱚᱲ ᱠᱚ ᱡᱟᱹᱥᱛᱤ ᱣᱟᱠᱟᱱᱟ᱾ ᱦᱚᱱᱚᱛ ᱨᱮᱱᱟᱜ ᱡᱟᱱᱟᱝ ᱡᱟᱹᱱᱤ ᱑᱐᱐᱐ ᱠᱚᱲᱟ ᱨᱮ ᱙᱐᱑ ᱠᱩᱲᱤ ᱟᱨ ᱠᱟᱜᱚᱡᱤᱭᱟᱹ ᱦᱚᱲ ᱮᱞ ᱕᱔.᱒᱗% ᱾

ᱨᱟᱢᱵᱟᱱ ᱨᱮ ᱢᱩᱥᱞᱟᱹ ᱡᱟᱹᱥᱛᱤ ᱢᱮᱱᱟᱜ ᱠᱚᱣᱟ, ᱦᱚᱱᱚᱛ ᱨᱮᱱ ᱖᱓% ᱦᱚᱲ ᱢᱩᱥᱞᱟᱹ ᱟᱨ ᱒᱘% ᱦᱚᱲ ᱦᱤᱱᱫᱩ ᱠᱟᱱᱟ ᱠᱚ᱾

ᱯᱟᱹᱨᱥᱤ
ᱠᱟᱥᱢᱤᱨᱤ, ᱯᱳᱜᱟᱞᱤ ᱟᱨ ᱚᱱᱟ ᱨᱮᱱᱟᱜ ᱪᱟᱸᱜᱟ ᱯᱟᱹᱨᱥᱤ (ᱥᱤᱨᱟᱡᱤ) ᱱᱚᱣᱟ ᱦᱚᱱᱚᱛ ᱨᱮ ᱡᱟᱹᱥᱛᱤ ᱠᱚ ᱨᱚᱲᱟᱜ᱾ ᱮᱴᱟᱜ ᱨᱚᱲᱟᱱ ᱯᱟᱹᱨᱥᱤ ᱠᱚ ᱦᱩᱭᱩᱜ ᱠᱟᱱᱟ ᱩᱨᱫᱩ, ᱯᱚᱧᱡᱟᱵᱤ, ᱰᱳᱜᱨᱤ ᱟᱨ ᱜᱳᱡᱟᱨᱤ᱾

ᱧᱮᱞ ᱡᱚᱝ ᱡᱟᱜᱟ

ᱟᱨᱦᱚ ᱧᱮᱞ ᱢᱮ

ᱵᱟᱨᱦᱮ ᱡᱚᱱᱚᱲ
 ᱚᱯᱷᱤᱥᱤᱭᱟᱞ ᱣᱮᱵᱽᱥᱟᱭᱤᱴ
ᱥᱟᱹᱠᱷᱭᱟᱹᱛ